**Adás - vételi szerződés**

amely létrejött egyrészről az **Egyek Nagyközség Önkormányzata** (4069 Egyek, Fő u. 3. sz., nyilvántartási száma: 728515, adószáma:15728513-2-09), képviseli: Dr. Miluczky Attila polgármester, **mint Eladó** (továbbiakban: Eladó)

másrészről **Hortobágy-Faluvéghalmi Mg. Kft.** (4071 Hortobágy, Faluvéghalma major 01859 hrsz., Cg.: 09-09-001767, adószáma: 11142092-2-09) képviseli: Katona Nándor Szilveszter ügyvezető, **mint Vevő** (továbbiakban: Vevő) szerződő felek között alulírott napon és helyen az alábbi feltételekkel:

1. Eladó eladja, Vevő pedig megvásárolja az Eladó kizárólagos tulajdonát képező 0348/2, a 0348/4-17, valamint a 0348/19-34 helyrajzi számon nyilvántartott területen található 30 ha nagyságú területen lévő lábon álló lucernáját, a Vevő által megtekintett állapotban.
2. Felek rögzítik, hogy jelen szerződés tárgyát képező lucerna vételára a felek által kölcsönösen kialkudott **50.000.-Ft/ha + Áfa**, azaz Ötvenezer Forint per hektár + áfa.
3. Felek rögzítik, hogy a szerződés tárgyát képező lábonálló lucerna 2025. évi termése kerül értékesítésre a vevő részére.
4. Felek rögzítik, hogy a lucerna betakarítása, a Vevő telephelyére történő beszállítása a Vevő költségére történik.
5. Szerződő felek rögzíteni kívánják, hogy Eladó a vételárról a számviteli jogszabályoknak megfelelő számlát állít ki, az első kaszálás után, melyet a Vevő 15. napos fizetési határidővel, átutalás útján fizet meg.
6. Eladó szavatol az átruházott takarmány per-, teher-, és igénymentességéért, továbbá kinyilatkozza, hogy azokat harmadik személy részére nem idegenítette el.
7. Felek megállapodnak, hogy Vevő szeptember 30.-áig elvégzi a lucerna betakarítását, és ezen a napon biztosítja a tiszta tarlót.

Szerződő felek a jelen adásvételi szerződésből eredő valamennyi esetleges vitás kérdés elbírálására a perre hatáskörrel rendelkező, debreceni székhelyű járásbíróság kizárólagos illetékességét kötik ki.

A jelen szerződésben nem szabályozott kérdésekben a hatályos Ptk., illetőleg az egyéb hatályos jogszabályok rendelkezésit kell alkalmazni.

Jelen szerződést a felek, mint akaratukkal mindenben megegyezőt, alulírott napon és helyen annak elolvasása és értelmezése után, saját kezűleg, helybenhagyólag és cégszerűen írták alá.

Egyek, 2025. év …………….hó……nap Hortobágy, 2025. év ………………..hó…….. nap

**Egyek Nagyközség Önkormányzat Hortobágy-Faluvéghalmi Mg. Kft.**Eladó képviseletében Vevő képviseletében

……………………………………… ………………………………………

Dr. Miluczky Attila Katona Nándor Szilveszter  
 polgármester ügyvezető