**Egyek Nagyközség Önkormányzata Képviselő-testületének .../2025. (VIII. 28.) önkormányzati rendelete**

**az ebrendészeti hozzájárulásról szóló 31/2014.(XI.27) önkormányzati rendelet módosításáról**

[1] E rendelet célja Egyek Nagyközség Önkormányzatának ebrendészeti hozzájárulás, mint önkormányzati keretrendszerének meghatározása.

[2] Egyek Nagyközség Önkormányzata Képviselő-testülete az állatok védelméről és kíméletéről szóló 1998. évi XXVIII. törvény 49. § (5) bekezdésében kapott felhatalmazás alapján, az állatok védelméről és kíméletérő szóló 1998. évi XXVIII. törvény 42/C. §-ában és 48/A. § (3) bekezdésében meghatározott feladatkörében eljárva a következőket rendeli el:

**1. §**

Az ebrendészeti hozzájárulásról szóló 31/2014. (XI. 27.) önkormányzati rendelet 3. §-a helyébe a következő rendelkezés lép:

**„3. §**

(1) *Az éves ebrendészeti hozzájárulás mértékéről az eb tulajdonos minden év május 15. napjáig értesítést kap.*

(2) *Az ebrendészeti hozzájárulást az eb tulajdonos minden naptári év június 15. napjáig köteles megfizetni Egyek Nagyközség Önkormányzata részére*

(3) *Az összevezetéses eboltáson az eb oltására vonatkozó* *kötelezettségét teljesítő eb tulajdonosának ebrendészeti hozzájárulását az állatorvos fizeti meg az önkormányzat részére, az állatorvossal megkötött megállapodás alapján.*

(4) *Az állatorvos az összevezetéses eboltást követően kimutatást készít az oltási kötelezettségét teljesítő eb tulajdonosokról, melyet az önkormányzat részére eljuttat minden naptári év május 5. napjáig.*”

**2. §**

Ez a rendelet 2025. szeptember 1-jén lép hatályba.

Egyek, 2025. augusztus 28.

|  |  |
| --- | --- |
| Dr. Miluczky Attila  polgármester | Csepreginé Kocsis Nóra  jegyző |

A rendelet kihirdetve: 2025. augusztus 28.

|  |  |
| --- | --- |
|  | Csepreginé Kocsis Nóra  jegyző |